Gjesti

Besart Kelmendi (lindur më 8 maj 2000), i njohur me emrin e skenës Gjesti, është këngëtar shqiptar nga Kosova. Ai filloi si këngëtar në 2020 me projekte muzikore duke debutuar me këngën "Idiote". Ai fitoi famë të gjerë pas pjesëmarrjes në sezonin e tretë të emisionit të realitetit Big Brother VIP Kosova dhe në sezonin e katërt të Big Brother VIP Albania ku u shpall fitues.

 Karriera muzikore 
Gjesti nisi karrierën e tij muzikore në vitin 2020 me këngën debutuese "Idiote", e cila u prit mirë nga publiku. Ai u dallua për stilin e tij unik në performancat dhe tekstet muzikore. Klipi i bashkangjitur, me regjinë e Valon Azirit, zuri brenda një jave 1.5 milionë shikime në YouTube, dhe duke zënë 10 milionë shikime deri në fund të atij viti. 

Pas suksesit të "Idiote", Gjesti vazhdoi me projekte të tjera muzikore. Në vitin 2022, ai shkroi dhe publikoi këngën "Ani" në bashkëpunim me këngëtaren Ema. Në vitin 2023, Gjesti publikoi këngën "Beba", e cila u shoqërua me një klip veror. Teksti dhe melodia ishin punuar nga vetë këngëtari, me prodhim nga Albos.

 Televizioni 
Në fund të vitit 2024, Gjesti mori pjesë si banor në spektaklin televiziv Big Brother VIP Kosova 3. Ai qëndroi 83 ditë në shtëpi, duke u eliminua në një televotim përballë Drilon Ramës, i cili u shpall në fund fitues i këtij edicioni.

Pas daljes nga BBVK, ai hyri në shtëpinë e Big Brother VIP Albania 4 në vitin 2025, duke qenë një nga surprizat e këtij edicioni. Gjatë qëndrimit në shtëpinë e BBVA, ai arriti të fitojë simpatinë e publikut për sinqeritetin, spontanitetin dhe humorin e tij. Më 20 prill 2025, ai u shpall fitues i edicionit të katërt të Big Brother VIP Albania.

 Diskografia 
 Këngë solo 
 "Idiote"
 "Princeshë"
 "Beba"
 "Oh Zot"
 "Ku Mete"
 "Vallah"
 "Injorante"
 "A Menove?"
 "Katile"
 "Babyboo"
 "Prap T'thirri"
 "Qa Mbone"
 "Veshu Ndrequ"

 Bashkëpunime 
 "Ty" (ft Sead)
 "Vera" (ft Endo)
 "Ani" (ft Ema)
 “Zemren“ (ft Bardhi)

 Referime 

Kategoria:Kosovarë
Kategoria:Këngëtarë kosovarë
Kategoria:Fitues në Big Brother VIP Albania
Kategoria:Biografi shqiptare
Kategoria:Pjesëmarrës në Big Brother VIP Albania
Kategoria:Lindje 2000
Kategoria:Këngëtarë nga Peja